Željko Sačić na svojem se Facebook profilu osvrnuo na aferu vezanu uz Agrokor koja potresa Hrvatsku. Kako piše, napetost oko svega s razlogom – raste.





“Agrokor je koristio sve resurse hrvatske države, ključne kadrove, tehnički i financijski suport, milijardske godišnje poticaje, novac iz Proračuna RH za, najvećim dijelom, privatne potrebe klike, i za samu obitelj Todorić. Za bezočno osobno i obiteljsko bogaćenje, političke i stranačke kamarile, usput dajući mrvice hrvatskoj sirotinji za potplaćeni robovski rad zaposlenika, a nepravodobnim namirenjem dospjelih obveza, neplaćanjem roba i usluga, mnoge OPG i poljoprvrednike financijski je upropastio.

Sve mu je to mu omogućila, dotad neviđena u EU, politička korupcija hrvatskih dužnosnika u Vladi RH, ministara, pomoćnika ministara, ravnatelja Porezne uprave, policije, carine, DORH-a, robnih rezervi RH, tajnih službi, koje je imobilizirao i umrtvio, paralizirao, poput HNB-a, medija, HBOR-a, kao i nadležnih vladinih Agencija za nadzor, HANFE, stranačkih vodstva i financijaša, kamarile u svim relevantnim za njega političkim strankama, posebno i najviše HDZ i SDP…

Sve je podmitio, zadužio…

Kupio, a najveći zločin, dugoročni i financijski najopasniji, zaduživao se namjerno i sustavno kod Rusa i to namjerno, lihvarskom modelu, ne uz hipoteku, već uz fiducij, što je pravna forma za financijsko zaduživanje kockara, kladioničara, očajnika, ucijenjenih, neodgovornih i nesavjesnih osoba, jer se kod fiducija vlasništvo odmah “gubi “, a vraća tek povratom kredita, za razliku od hipotekarnog zaduživanja, gdje je dužnik ipak formalno vlasnik založene nekretnine… Stoga, Rusi su, s punim pravom, već počeli trljati ruke, dobili budzasto mnoge nekretnine u gotovo cijeloj istočnoj Hrvatskoj i nekoliko megaizvora pitke vode u RH… Ali i izvan RH…

Ključno je pitanje kako će se sanirati cca 22 milijarde konsolidiranog gubitka Agrokora. Jer to se s rasprodajom (teoretski) sve njegove imovine ne može pokriti…? Može li to pokriti njegova sadašnja, ipak posustala, poslovna aktivnost?

Tko će sve snositi kaznenu odgovornost za ovu najveću i najopasniju ugrozu nacionalne sigurnosti u mirno doba u RH?

Ne mogu samo članovi Uprave i No Agrokora. Todorić je kadrovirao u ključnim resorima u gotovo svim Vladama od 2000 godine… Tko iz državne uprave RH? Sudovi mu nisu ni trebali… do danas… Tko je omogućavao megaprijevaru, zlouporabu, pronevjeru, nenaplatu Smokvice, poreznog duga, zataškavao, okretao glavu od notornih kaznenih djela, stopirao istrage, upravne postupke… nadzore… čija je to “zapovjedna” odgovornost? Jesmo li za takve u Domovinskom ratu živote i zdravlje gubili i žrtvovali? Na ta pitanja hrvatska javnost mora dobiti odgovore, a odgovorni više ne smiju obnašati svoje dosadašnje državne, upravne ili političke dužnosti. Hoćemo li to doživjeti?”, napisao je Sačić.

MP/foto:pxll